[[1]](#footnote-2)

VÁLLALKOZÁSI ÉS BÉRLETI SZERZŐDÉS

amely létrejött egyrészről:

**Pétervására Város Önkormányzata**

Képviselője: polgármester

Székhelye:.

Adószáma:

Törzsszáma:

Telefon: +

Fax +

e-mail: poghiv@petervasara.hu

mint Önkormányzat (továbbiakban **Megbízó)** másrészről a:

**LUX INVEST 2000 Beruházás-szervező, Mérnöki tervező és tanácsadó Kft.**

Székhelye: 1119 Budapest, Tétényi út 102-104. fsz. 2.

Képviseli: Pelle Ervin ügyvezető igazgató

Adószám: 11988337-2-43

Bankszámlaszáma: 10900059 00000003 36810010

Telefon: +36 1 205 37 17

e-mail: lux01@t-online.hu

mint vállalkozó (továbbiakban: **Vállalkozó**)

(együttesen: Felek) között az alulírott helyen és időben az alábbi feltételek szerint:

1. **PREAMBULUM**
2. A Megbízó közigazgatási területén található korszerűtlen közvilágítási berendezések energiatakarékos korszerűsítése szükségessé vált. A város területén a kis forgalmú utcákban ahol a 24-36 W ( elszámolási teljesítmény:24-45W) kompaktfénycsöves lámpatestek üzemelnek, nagyon alacsony a látási komfort és ezért a lakosságtól észrevételek, panaszok érkeznek folyamatosan az Megbízó felé. E szerződés szerint Vállalkozó megvalósítja LED lámpatestekkel közvilágítási berendezések korszerűsítését. **A korszerűsítés a városban a jelenleg meglévő 36W-os kompakt fénycsöves és a 70-100-150-250W gázkisüléses aranysárga fényű nátriumlámpákra vonatkozik. A korszerűsítés során a lámpatestek cseréje energiamegtakarítást eredményez, és a megvilágítási szint emelkedik.** A beruházás során létrejött eszközöket Megbízó részére bérbe adja Vállalkozó. A bérbe adott közvilágítási berendezéseket Vállalkozó üzemelteti, feladatátvállalási szerződés alapján, villamosenergia biztosításával. Felek megállapítják, hogy az ajánlattételi felhívás alapján a Vállalkozó által benyújtott ajánlat került elfogadásra, a Vállalkozó nyertes ajánlata képezi jelen szerződés alapját.
3. **A SZERZŐDÉS TÁRGYA**
4. Jelen szerződés alapján Megbízó megbízza Vállalkozót azzal, hogy saját költségén megvalósítsa az Megbízó illetékességi területén a ***2. számú mellékletben*** tételesen felsorolt **382 db** közvilágítási berendezések korszerűsítését.

1. Vállalkozó a korszerűsítési megbízást jelen szerződésben meghatározott feltételekkel elvállalja azzal, hogy a korszerűsítéssel létrejött eszközöket a jelen szerződés szerint a szerződés 5. pontjában meghatározott bérleti díjért bérbe adja az Megbízó számára. A jelen szerződés keretében továbbá, a Megbízó megbízza Vállalkozót a korszerűsítéssel létrejött eszközök üzemeltetésével és karbantartásával, és a berendezések villamosenergia biztosításával.
2. **TERVEZÉS ÉS ELŐKÉSZÍTÉS**

1.) Felek rögzítik, hogy a közvilágítás-korszerűsítési kiviteli tervdokumentáció elkészítése Vállalkozó kötelezettsége. A tervezéshez és kivitelezéshez szükséges mértékben Vállalkozó eljár az illetékes hatóságoknál az Megbízó nevében, amelyhez az Megbízó a jelen szerződés ***2. sz. mellékletében*** meghatározott meghatalmazást adja. A kiviteli tervdokumentáció elkészítésének ellenértékét a jelen szerződésben meghatározott bérleti díj tartalmazza.

2.) Amennyiben a tervezés és a kivitelezés során jelen szerződésben rögzítettektől eltérő állapotra vonatkozó információ, tény kerül a Felek tudomására, úgy együttes szándékkal, közös megegyezéssel – a tényleges adatoknak megfelelően – módosítják a szerződést, a Kbt. 132. §-ának megfelelően.

1. **A korszerűsítés menete**
2. A beruházás során a ***2. sz. mellékletben*** részletezett korszerűsítést az alábbi tevékenységeket tartalmazza:

* tervezés
* közvilágítási berendezések korszerűsítése (engedélyeztetés / bontás / építés finanszírozás pénzügyi intézeti háttérrel)
* műszaki vezetés
* műszaki átadás-átvétel 30 napos/1 hónapos próbaüzem lezárását követően

2.) Vállalkozó a ***2. sz. mellékletben*** meghatározott korszerűsítési feladatok elvégzése során jogosult alvállalkozót igénybe venni, azonban az alvállalkozóiért úgy felel, mintha a munkát maga végezte volna.

3.) Megbízó köteles a beruházás megvalósítása során a Vállalkozóval, az illetékes elosztói és hálózati engedélyessel, valamint az érintett hatóságokkal együttműködni, és részükre minden szükséges információt megadni.

4.) A beruházás megvalósítása műszaki átadás-átvétellel zárul le, amelyről a Felek írásbeli jegyzőkönyvet vesznek fel.

5.) A korszerűsítés kivitelezési határideje a munkaterület átadásától számított 3 (kettő) hónap, de legfeljebb a jelen szerződés aláírásától számított 8 (nyolc) hónap.

6.) Felek rögzítik, hogy a szükséges engedélyek, hatósági hozzájárulások beszerzésében a Felek együttműködnek a beruházás zökkenőmentes lebonyolítása érdekében.

7.) Felek rögzítik, hogy amennyiben a jelen szerződés, a IV-VI. fejezetekben meghatározott bérleti jogviszony kezdőnapját (a beruházás műszaki átadás-átvételét) megelőzően az Megbízó érdekkörében felmerülő okból megszűnik, a Megbízó köteles Vállalkozónak megtéríteni valamennyi, a jelen szerződés teljesítése során felmerült költségeit. Amennyiben a szerződés a IV-VI. fejezetben meghatározott bérleti jogviszony kezdőnapját (a beruházás műszaki átadás-átvételét) megelőzően a Vállalkozó érdekkörében felmerülő okból szűnik meg, úgy a Vállalkozó jogosult az Eszközöket leszerelni és elszállítani. Ebben az esetben is alkalmazandó a Kbt. 132. §-a.

8.) Felek megállapodnak, hogy Kbt. 132. §-ában meghatározott keretek betartása mellett, amennyiben lehetséges minden további felmerülő, előre nem látható, a Felek által kölcsönösen elfogadott költség a szerződés részévé válik. A felmerülő költségek alapján Vállalkozó elkészíti a szerződés megfelelő módosításának tervezetét, amelyben aktualizálja a szerződésben meghatározott bérleti díj mértékét és a módosítást megküldi az Megbízónak. Az Megbízó a módosítási ajánlatban foglaltakra 10 (tíz) napon belül köteles nyilatkozni. Amennyiben az Megbízó a módosítási ajánlatot elfogadja, akkor Felek a szerződés megfelelő rendelkezéseit jogosultak módosítani. A módosításra egy alkalommal, a műszaki átadás-átvételt követően kerülhet sor.

1. **A felújított rendszerek bérlete**

1.) Felek rögzítik, hogy a beruházás során az energiatakarékos LED-es közvilágítási lámpatestek (továbbiakban: Eszközök) tulajdonosa a Vállalkozó. A Megbízó a Vállalkozó tulajdonát képező Eszközöket bérbe veszi, Vállalkozó pedig bérbe adja a jelen szerződésben meghatározott feltételekkel. Az Eszközök megjelölését a szerződés ***1. számú melléklete*** tartalmazza.

2.) Megbízó a jelen szerződés aláírásával tudomásul veszi azt, hogy Vállalkozó a beruházást nem (teljesen) saját forrásból valósítja meg, megvalósításhoz banki finanszírozást vesz igénybe, így az Eszközök a finanszírozó pénzintézet, mint teherjogosult számára biztosítékul szolgálnak. Felek a jelen szerződés aláírásával hozzájárulnak ahhoz, hogy az Eszközökre a finanszírozó által folyósított kölcsön valamennyi biztosítéka teherként közhiteles nyilvántartásba bejegyzésre kerüljön. Megbízó a jelen szerződésben vállaltakon túlmenően is minden szükséges nyilatkozatot megtesz (ideértve a jelen szerződés finanszírozó pénzintézet által megkívánt tartalmú esetleges módosítását) annak érdekében, hogy a beruházás finanszírozását elősegítse.

3.) Tekintettel arra, hogy a hatályos jogszabályi rendelkezések értelmében a közvilágítási szolgáltatási kötelezettje a Megbízó, a bérleti jogviszony teljes időtartama alatt az Eszközök üzemeltetéséről az Megbízó köteles gondoskodni. A fenti feladatellátás érdekében a jelen szerződés keretében Megbízó **átruházza** az Eszközök üzemeltetési jogát a Vállakozóra.

4.) Megbízó felelős minden olyan kárért, amely a rendeltetésellenes vagy szerződésellenes használat következménye.

5.) Vállalkozó, mint tulajdonos viseli mindazokat a károkat, amelyek megtérítésére senkit sem lehet kötelezni.

6.) Felek rögzítik, hogy az üzemszerű elhasználódás mértéke nem csökkenti a bérleti díjat.

7.) Vállalkozó mint tulajdonos, jogosult a rendeltetésszerű üzemeltetést ellenőrizni.

8.) A bérelt Eszközökön történő mindennemű módosítás, változtatás, átépítés csak Vállalkozó előzetes írásbeli hozzájárulásával végezhető. Amennyiben a kívánt módosítások az Megbízó részéről megalapozottak, szükségszerűek, akkor Felek a rendszerek módosítása és bővítése tekintetében – egyeztetésüket követő megállapodásuknak megfelelően – a tényleges állapot szerint módosítják jelen szerződést. Ebben az esetben is alkalmazandó a Kbt. 132. §-a.

9.) Megbízó vállalja, hogy a korszerűsített rendszerek üzemeltetésének helyettesítésére szolgáló berendezéseket nem telepít a bérleti időszak alatt, kivéve abban az esetben, amikor a tulajdonos (Vállalkozó) ehhez írásbeli hozzájárulást ad.

10.) Vállalkozó biztosítja, hogy a jelen szerződés alapján a bérleti időszak alatt az Megbízó szabadon, minden megkötés nélkül, rendeltetés szerint használhassa a bérelt Eszközöket.

1. **Díjfizetés**

1.) Áramvásárlást is tartalmazó bérlet díj Az árambeszerzést is a Vállakozó fizeti közvetlenül az Áramkereskedő és az Áramhálózati Zrt részére.

Az 1. számú mellékletben tételesen felsorolt **közvilágítási Eszközök havi bérleti díja 120 hónapos, 144 hónapos vagy 168 hónapos szolgáltatási időszak alatt** **2017. évi árszinten**

7 625 eFt/év 635 416,- Ft bruttó Ft/ hó. 120 hónap, **10 év időtartam vonatkozó állandó mértékű**

7 026 eFt/év 585 500,- Ft bruttó Ft/ hó. 144 hónap, **12 év időtartam vonatkozó állandó értékű**

6 599 eFt/év 549 917,- Ft bruttó Ft/ hó. 168 hónap, 14 év **időtartam vonatkozó állandó értékű**

**A város által kért nettó 2 700 000,-Ft értékű fejlesztési beruházás+közvilágítás korszerűsítés beruházás ! 6 441 000,- Ft/év 536 7500,-Ft/hó bruttó 192 hónap, 16 év időtartamra vonatkozóan állandó**

a táblázatokban látható a jelen áron érvényes többletforrás éves és havi szinten, melyet a választott futamidő esetén az önkormányzatnak biztosítania szükséges a megvalósításhoz.

2.) A számla a 27% általános forgalmi adót tartalmazza

3.) Vállalkozó a jelen szerződésben meghatározott bérleti díjról havonta számlát nyújt be a tárgyhónap 5. (ötödik) napjáig, melyet az Megbízó a hónap 15. napjáig köteles kiegyenlíteni a jelen szerződésben megjelölt bankszámlaszámra történő átutalással.

1. A bérleti díj évente, a tárgyévet megelőző év KSH által közzétett szolgáltatásokra vonatkozó fogyasztói árindexének mértékével minden év január 1-i hatállyal automatikusan változtatásra kerül. A változtatást a Vállalkozó először az adott év márciusi számlában érvényesíti január 1-jére visszamenőleges hatállyal. Az első változtatás 2018. január 1-jével következik be. A bérleti díj e fejezet 1.) pont alatt megadott értékénél kisebb értéken számla kiállítását szerződő felek kizárják.
2. A bérleti díj mértéke a Vállakozó indikatív hitelkérelme alapján évi fix 4,5%-os kamat terhet jelent a Hitel konstrukcióban. Amennyiben ettől eltérő mértékű beruházási hitelt biztosít a Pénzintézet, Pétervására város közvilágítási berendezéseinek korszerűsítésnek megvalósításhoz, úgy azt a Vállakozó megvalósítás megkezdése előtt írásban közli a Megbízóval. Vállalkozó az így kiszámított bérleti díjról a szerződés mellékleteit újra kiszámítja, és szerződésmódosítást kezdeményez. Szerződő felek ez alapján döntenek a korszerűsítés megvalósításról A IX. fejezet 2 pontja szerint.

6.) Fizetési késedelem esetén a Vállalkozó a Polgári Törvénykönyvről szóló 2013. évi V. törvény 6:155. §-ában meghatározott mértékű késedelmi kamat felszámítására jogosult.

1. **A bérlet időtartama, felmondása**

1.) A jelen szerződéssel alapított bérleti jogviszony határozott időre szól. A bérleti jogviszony kezdete a műszaki átadás időpontját követő hónap első napja. A műszaki átadás dátumát műszaki átadás-átvételi jegyzőkönyv rögzíti, melyet Felek képviselői is aláírnak.

2.) A Vállalkozó által saját költségére elvégzett korszerűsítés megtérülése érdekében Felek felmondási tilalmi időszakot határoznak meg. A felmondási tilalmi időszak a bérleti jogviszony kezdetétől számított **120, 144, 168 vagy 198 hónap.**

3.) Tekintettel a jogügylet természetére Felek megállapodnak, hogy a bérleti jogviszony rendes felmondással történő megszüntetésének lehetőségét a felmondási tilalmi időszak alatt kizárják, vagyis jelen szerződés hatálya alatt a rendes felmondás nem lehetséges egyik fél részéről sem.

4.) Felek rögzítik, hogy a Vállalkozó jogosult a bérleti jogviszonyt szankciós felmondással megszüntetni (Polgári Törvénykönyvről szóló 2013. évi V. törvény 6:339. §), a berendezések használatát korlátozni, tiltani, illetve azokat leszerelni és harmadik félnek értékesíteni, amennyiben az Megbízó fizetési késedelme a három hónapot meghaladja. Vállalkozó írásban köteles az Megbízóhoz felszólítani a teljesítésre.

1. **A közvilágítási berendezések meghatározása**
2. A közvilágítási berendezések aktív és passzív elemekből állnak. A közvilágítás aktív elemei: lámpatestek, lámpakarok, lámpatestek bekötővezetékei (csatlakozó vezeték), lámpatestek külső nullázó vezetékei, kötőelemek. Felek megállapítják, hogy az aktív elemek közül az Eszközök tulajdonosa a Vállalkozó, míg az aktív elemek villamos energia ellátását biztosító mögöttes hálózati elemek tulajdonosa a területileg illetékes áramszolgáltató. Az aktív elemek üzemeltetéséért Vállakozó a felelős. A közvilágítás passzív elemei: aktív közvilágítási elemnek nem minősülő közvilágítási elemek, így különösen a mögöttes hálózat (tartozékaival együtt), hangfrekvenciás vezérlő fő- és alközpontok, közvilágítási kapcsoló és vezérlőberendezések, fogyasztásmérő berendezés, elosztó biztosító szekrények, tartószerkezetek, kandeláberek, kapcsolószál. A passzív elemek üzemeltetéséért a területileg illetékes áramszolgáltató felelős.
3. A fentiek alapján a közvilágítási berendezések üzemeltetési határa a lámpatestek bekötővezetékeinek és a közvilágítási passzív hálózatok csatlakozási pontja.
4. **A KÖZVILÁGÍTÁSI BERENDEZÉSEK ÜZEMELTETÉSE**

1.) Felek megállapítják, hogy a szerződés fenti IV-VI. pontjai szerint Vállalkozó bérbe adja, az Megbízó pedig bérbe veszi az Megbízó közigazgatási területén található, Vállalkozó tulajdonában álló Eszközöket, mint aktív elemeket. Megbízó a jelen szerződés aláírásával megrendeli, Vállalkozó pedig elvállalja az Megbízó területén lévő közvilágítási hálózat aktív elemeinek karbantartását, üzemeltetését, felügyeletét és ellenőrzését. Tekintettel arra, hogy a hatályos jogszabályi rendelkezések értelmében a közvilágításra kötelezett a Megbízó, a fenti feladatok elvégzéséhez a jelen szerződés keretében Megbízó a területén lévő aktív elemek használati jogát – a közvilágítási berendezések üzemeltetése céljából – átruházza Vállalkozóra.

2.) Vállalkozó az aktív elemek üzemeltetésére és karbantartása körében köteles:

* a hibabejelentések fogadására;
* a közvilágítás aktív elemeinek nyilvántartására, folyamatos aktualizálására, statisztikák elkészítésére;
* a bejelentett hibák javításának elvégzésére a jogszabály és az Megbízó által meghatározott határidőn belül, és az ellenőrzés során talált hibák javítására;
* az üzemkészség biztosítására, működőképesség ellenőrzésére (az ellenőrzés az eseti hibák javításának alkalmával történik);
* a passzív elemeket érintő hibákról az áramszolgáltató, illetve az arra illetékes hatóság tájékoztatására a bejelentéstől számított 1 (egy) munkanapon belül;
* az Megbízó nevében az áramszolgáltatónál közvilágítással kapcsolatosan eljárni *(2.melléklet szerint);*

Az üzemeltetési-karbantartási feladatok részletes felsorolását a szerződés *4. sz. melléklete tartalmazza.*

3.) Új lámpák felszerelése és/vagy meglévők típusának/teljesítményének cseréje esetén Vállalkozó köteles a megvalósítási dokumentáció előzetes megküldésével műszaki átadás-átvételt összehívni. A műszaki átadás-átvételi eljárás során Felek jegyzőkönyvet vesznek fel, melyben pontosan meghatározásra kerül a cserélt, illetve beépített berendezés típusa és teljesítménye, valamint a felszerelés helye és az üzembe helyezés időpontja.

4.) Amennyiben az üzemeltetés, karbantartás során elvégzendő munkálatok miatt feszültségmentesítésre van szükség, a fogyasztók kiértesítését Vállalkozó a jogszabályoknak megfelelően köteles elvégezni. A munkákat úgy kell tervezni, ütemezni, hogy az a legkisebb fogyasztói kört, a legrövidebb időtartamra zavarja.

5.) Vállalkozó a javítási munkákhoz szükséges anyagokat, berendezéseket a szükséges mennyiségben és minőségben beszerzi.

6.) Vállalkozó az üzemeltetési, karbantartási, felújítási és üzemzavar elhárítási munkákat köteles úgy végezni, hogy az Megbízó létesítményeiben kár ne keletkezzen. Károkozás esetén Felek kötelesek a másik félnek okozott kárt megtéríteni, azzal, hogy Felek megállapodnak, hogy a károk helyreállítási költségeit esetenként közösen állapítják meg, és költségek viselése tekintetében külön megállapodnak. Megállapodás hiányában a kártérítésre és a helyreállítás költségeinek viselésére az általános felelősségi szabályok szerint kerül sor.

7.) Vállalkozó jogosult a munkák elvégzéséhez teljesítési segédet bevonni. A teljesítési segéd (alvállalkozó) munkájáért Vállalkozó úgy felel, mintha a munkát maga végezte volna el.

8.) Vállalkozó vállalja, hogy a közvilágítással kapcsolatos hibabejelentéseket az erre a célra rendszeresített 24 órás telefonos és elektronikus ügyfélszolgálati csatornáin fogadja, melynek elérhetőségi adatait a szerződés ***3. sz. melléklete*** tartalmazza.

9.) A korszerűsítés során alkalmazott eszközökre, berendezésekre a felmondási tilalmi időszak végéig cseregarancia vonatkozik.

10.) Az Megbízó jogai és kötelezettségei a közvilágítási szolgáltatással kapcsolatosan:

10.1) Megbízó köteles az általa bérelt vagy tulajdonában lévő, a Vállalkozótól megrendelt üzemeltetés körébe tartozó közvilágítási aktív elemekre vonatkozó dokumentációt átadni Vállalkozó részére.

10.2.) Megbízó jelen szerződés keretében átadja az általa bérelt Eszközök üzemeltetési jogát Vállalkozó számára.

10.3.) Megbízó kötelezettséget vállal arra, hogy a jelen szerződés szerinti Üzemeltetési díjat az esedékes számla alapján minden hónap 15. napjáig átutalja.

11.) Az Üzemeltetési díj:

A közvilágítási aktív elemek, azaz az Eszközök üzemeltetési, karbantartási díja úgynevezett üzemeltetési díj, amelynek mértéke  **532 890**,- Ft/év +Áfa azaz **ötszázharminc-kettő ezer nyolcszázkillencven**  forint/ év + ÁFA.

Az Üzemeltetési díj évente, a tárgyévet megelőző év KSH által közzétett szolgáltatásokra vonatkozó fogyasztói árindexének mértékével minden év január 1-i hatállyal automatikusan változtatásra kerül. A változtatást Vállalkozó először az adott év márciusi számlában érvényesíti január 1-re visszamenőleges hatállyal. Az első változtatás 2018. január 1-jével következik be.

15.) Az Üzemeltetési díj számlázása és megfizetése:

Vállalkozó az éves Üzemeltetési díj 1/4-ed részéről naptári negyedév középső hónap 5. napjáig a tárgyi negyedévre vonatkozóan számlát nyújt be, melyet az Megbízó az adott hónap 30. napjáig köteles kiegyenlíteni a jelen szerződésben megjelölt bankszámlaszámra történő átutalással.

Megbízó késedelmes fizetése esetén Vállalkozó a Polgári Törvénykönyvről szóló 2013. évi V. törvény 6:155. §-ában meghatározott mértékű késedelmi kamat felszámítására jogosult.

16.) Az üzemeltetési jogviszony kezdete, időtartama és felmondása, kötbérfizetési kötelezettség

Felek rögzítik, hogy az üzemeltetési jogviszony az Megbízónak az aláírás napján érvényben levő más vállalkozóval megkötött érvényes karbantartási szerződésének megszűntekor, de legkésőbb a Vállalkozó által végrehajtott korszerűsítést lezáró műszaki átadás-átvételi jegyzőkönyv aláírásának napját (azaz a bérleti jogviszony kezdőnapját) követő hónap elsején lép hatályba, és határozott időre szól. Vállalkozó a MEKH közvilágítási berendezések üzemeltetési engedélyét Pétervására közigazgatási területén működő LED közvilágítási berendezésekre a műszaki átadás átvételt követő 60 napon belül megszerzi a város közvilágítási berendezéseire vonatkozó üzemeltetési engedélyt..

Felek rögzítik, hogy az üzemeltetési jogviszonyt Megbízó legkorábban a szerződés fenti VI. fejezet 2.) pontjában rögzített felmondás tilalmi időszak végére kizárólag írásban mondhatja fel, 60 (hatvan) napos felmondási határidővel.

**IX.) A szerződés biztosítékai**

1.) Felek a *bérleti jogviszonyra vonatkozóan* felmondási tilalmi időszakban állapodtak meg. Amennyiben a bérleti jogviszony a felmondási tilalmi időszak alatt bármely okból megszűnik, úgy az Megbízó köteles Vállalkozó részére, a Vállalkozó által kiállított kötbérterhelés alapján, a kiállítástól számított 8 (nyolc) napon belül, az alábbi számítás szerinti kötbért megfizetni:

2.) Felek az *üzemeltetési jogviszonyra vonatkozóan* felmondási tilalmi időszakban állapodtak meg. Amennyiben az üzemeltetési jogviszony a határozott felmondási tilalmi időszak lejárta előtt bármely okból megszűnik, úgy az Megbízó köteles Vállalkozó részére, a Vállalkozó által kiállított kötbérterhelés alapján, a kiállítástól számított 8 (nyolc) napon belül, az alábbi számítás szerinti kötbért megfizetni:

3.) Amennyiben az Megbízó fizetési kötelezettségének bármely, a jelen szerződés alapján fizetendő (bérleti vagy üzemeltetési) díj vagy kötbér vonatkozásában a fizetési határidőt követő 15 (tizenöt) napig, vagy a Vállalkozó felszólításától számított 8 (nyolc) napon belül nem tesz eleget, Vállalkozó jogosult a közvilágítási berendezések használatát korlátozni, illetőleg azok üzemeltetését szüneteltetni.

4.) Vállalkozó garanciát vállal arra vonatkozóan, hogy a kiviteli tervekben meghatározott műszaki tartalom, így a terveknek megfelelő lekötött teljesítmény kerül beépítésre a beruházás során. Vállalkozó a jelen szerződés aláírásával az ***1. számú mellékletben*** meghatározott beépített teljesítmény csökkenésre (kW-ban meghatározva), illetve az abból eredő fogyasztásra (kWh-ban meghatározva: beépített teljesítmény (kW) szorozva 3990 h) a szerződéses időszakra vonatkozóan garanciát vállal. A garantált beépített teljesítmény-csökkenés elmaradása esetén a Vállalkozó évente az éves fogyasztás alapján felülvizsgálva az alábbi módon kalkulált kötbér fizetését vállalja:

)

Felek megállapodnak, hogy Megbízó IX. fejezet 4.) pontja szerinti kötbér igényét a Bérleti díj fizetésekor kompenzálással érvényesítheti.

5.) Felek a Vállalkozó üzemeltetésre vonatkozó kötelezettségeinek késedelmes teljesítésére kötbérfizetésben állapodnak meg. Felek megállapodnak, hogy a kötbér a szerződésszegés napján válik esedékessé, ilyen estben Vállalkozó naponta a szerződés VIII. fejezet 14. pontjában rögzített az érintett lámpatest darabszámra vonatkozó éves Üzemeltetési díj 5%-ának megfelelő kötbér megfizetésére köteles.

Felek megállapodnak, hogy Megbízó IX. fejezet 5.) pontja szerinti kötbér igényét az Üzemeltetési díj fizetésekor kompenzálással érvényesítheti.

6.) Az Megbízó és a Vállalkozó együttesen nyilatkozzák, hogy a helyi Megbízóok adósságrendező eljárásáról szóló 1996. évi XXV. törvény 2. §-a értelmében jelen szerződésben meghatározott vagyon adósságrendezésbe nem vonható be.

7.) Megbízó jelen szerződés pénzügyi biztosítékául azonnali beszedési megbízásra vonatkozó felhatalmazást biztosít Vállalkozó számára jelen szerződés **5. sz. melléklete** szerinti tartalommal. Az azonnali beszedési jogát Vállalkozó minden esetben érvényesítheti, amikor az Megbízó a jelen szerződésből eredően jelen szerződés szerint számított esedékes fizetési kötelességeinek nem tesz eleget és a késedelmes napok száma eléri, vagy meghaladja a 30 (harminc) napot.

8.) Amennyiben Megbízó költségvetési számlaszáma a futamidő alatt megváltozik, vagy átkerül a Kincstárba, úgy Megbízó köteles arra a számlára is azonnali beszedési megbízásra vonatkozó felhatalmazást biztosítani Vállalkozó számára.

9.) Megbízó szerződés aláírásakor nyilvántartott számlaszámai:

|  |  |
| --- | --- |
| bank | számlaszám |
|  |  |
|  |  |

10.) Megbízó számlavezető pénzintézete(i) által ellenjegyzett és nyilvántartásba vett azonnali inkasszó felhatalmazás(ok) jelen szerződés elválaszthatatlan részét képezik.

11.) Az Megbízó képviseletére jogosult jelen szerződést aláírók, ellenjegyzők büntetőjogi felelősségük tudatában kijelentik, hogy az Megbízó a fent felsoroltakon túl nem rendelkezik több bankszámlával. Az Megbízó kötelezettséget vállal arra, hogy a bekövetkező bankszámla változásokról Vállalkozót 8 napon belül értesíti, és arra az azonnali beszedési megbízás jogát 15 napon belül biztosítja.

**X. A Felek képviselői**

Vállalkozó nevében intézkedésre jogosult személy

neve: Pelle Ervin ügyvezető

e-mail címe: [lux01@t-online.hu](mailto:lux01@t-online.hu), pelle.ervin@t-online.hu

telefonszáma: +36 1 205 37 17

mobilszáma: +36 30 922 8013

értesítési címe: 1112 Bubapest, Budaörsi út 153.

Megbízó kapcsolattartója

neve:

e-mail címe:

telefonszáma:

mobilszáma:

faxszáma:

munkahelyi címe:

Felek megállapodnak, hogy elsődleges kapcsolattartási formának az e-mail címekre megküldött elektronikus leveleket tartják, kivéve a felmondással, szerződés módosítással kapcsolatos ügyeket, ahol a postai címre papír alapon ajánlott küldeményben megküldött értesítéseket fogadják csak el.

**XI.) Vis maior ügyek**

1. Vis maior olyan külső, elháríthatatlan, kivételes esemény(ek), mely Felek működésétől független(ek), az adott műszaki állapotban nem elhárítható(ak), és nem meggátolható(k), mint például: természeti katasztrófák, (árvíz, szélvihar, földrengés, tűzvész), háborús esemény, szabotázs, felkelés, sztrájk, szándékos rombolás, merénylet, stb. Ilyen esetekben a Vállalkozó az Megbízótal együttműködve mindent megtesz a szolgáltatás fenntartásáért, mielőbbi helyreállításért. Az esemény nagyságrendjétől függően Felek felülvizsgálják a jelen szerződés fenntarthatóságát.

2.) Felek megállapítják és Megbízó kifejezetten tudomásul veszi, hogy a közvilágítás-korszerűsítési beruházást Vállalkozó piaci (pénzintézeti, pénzügyi vállalkozási, egyéb befektetői) forrásokból kívánja finanszírozni. Felek megállapodnak és Megbízó kifejezetten tudomásul veszi, hogy a finanszírozási források (piaci) feltételeiben a jelen szerződés aláírása és a beruházás műszaki átadás-átvétele közötti időszakban bekövetkező, a fentiek szerint vis maiort eredményező, a beruházás szempontjából lényegesen hátrányos hatást eredményező változás esetén Vállalkozó jogosult a jelen szerződéstől az Megbízóhoz címzett egyoldalú írásbeli nyilatkozattal elállni. Elállás esetén Felek kötelesek együttműködni az eredeti állapot mielőbbi visszaállítása érdekében.

3.) Az Megbízó bevételeinek, normatívájának, adóbevételeinek megvonása, csökkentése nem jelent vis maior eseményt, így nem okozhatja a szerződés felmondását, megszűnését, vagy ellehetetlenülését.

**Egyéb rendelkezések**

1.) Vállalkozó kijelenti, hogy a szerződés tárgyára vonatkozó tevékenység ellátásához a jogszabályokban előírt szakmai és hatósági engedélyekkel rendelkezik.

2.) Megbízó jelen szerződés aláírásával kijelenti és szavatolja, hogy a jelen szerződésben meghatározott mindenkori fizetési kötelezettségeinek teljesítéséhez szükséges összeget a mindenkori éves költségvetése tartalmazza. Megbízó kijelenti és szavatolja továbbá, hogy ellene nincsen folyamatban adósságrendezési eljárás, nincs és egy éven belül nem is volt 90 (kilencven) napon túli lejárt, kifizetetlen tartozása. Az Megbízó a jelen szerződés aláírásával megerősíti, hogy a közvilágítási feladatra kapott normatív támogatás összege megegyezik az 1. számú mellékletben meghatározott összeggel. Amennyiben a kapott normatív támogatás nem éri el a jelen és az üzemeltetési szerződésben meghatározott mindenkori fizetési kötelezettségeit, továbbá az energia szolgáltatóknak fizetendő együttes díj összegét (6. számú melléklet, Ajánlat), úgy az Megbízó kötelezettséget vállal arra, hogy a különbözetet saját forrásból biztosítja. Az Megbízó kötelezettséget vállal arra, hogy jelen nyilatkozatot a műszaki átadást követően Vállalkozó által kért formában megerősíti.

3.) Felek a szerződéssel kapcsolatosan tudomásukra jutott információkat, üzleti titkot kizárólag a szerződés teljesítésére használhatják fel és azokat kívülálló harmadik félnek nem adhatják tovább. Ez alól kivételt képeznek a Vállalkozó cégcsoportjába tartozó más vállalkozások.

4.) Felek hozzájárulnak ahhoz, hogy a szerződéssel kapcsolatosan a másik Fél tudomására jutott információkat a másik fél kizárólag az ide vonatkozó jogszabályi előírásoknak megfelelően kezelje, feldolgozza és továbbítsa a jelen szerződésben foglalt kötelezettségei teljesítése, illetve jogai érvényesítése érdekében.

5.) Felek kötelesek a szerződés teljes időbeli hatálya alatt egymással együttműködni és a szerződésben foglalt rendelkezések teljesítésével kapcsolatban minden lényeges információt, felmerült adatot, változást ésszerű határidőn belül a másik Féllel írásban közölni. Bármely Fél kezdeményezésére a másik Fél köteles a szerződés teljesítésével kapcsolatos egyeztetési eljárásban részt venni.

6.) Megbízó nem fizet, illetve Vállakozó nem számol el a szerződés teljesítésével összefüggésben olyan költségeket, melyek a Kbt. 56. § (1) bekezdés *k)* pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.

7.) Vállalkozó a szerződés teljesítésének teljes időtartama alatt tulajdonosi szerkezetét az Megbízó számára megismerhetővé teszi és az 5. pont szerinti ügyletekről az Megbízóot haladéktalanul értesíti [Kbt. 125. § (4)

8.)Az Megbízó jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon, ha

- A Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 56. § (1) bekezdés *k)* pontjában meghatározott valamely feltétel;

- A Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll az Kbt. 56. § (1) bekezdés *k)* pontjában meghatározott valamely feltétel [Kbt. 125. § (5)]

- Az ebben a pontban szabályozott felmondási esetben a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult. [Kbt. 125. § (6)]

9.) A szerződésben nem szabályozott kérdésekben a hatályos magyar anyagi jogi szabályok, így elsősorban a Polgári Törvénykönyv, a Kbt., a VET, a VET Vhr. és a VET végrehajtására kiadott egyéb rendeletek rendelkezései, az ellátási szabályzatok az irányadók.

10.) Felek kölcsönösen kijelentik, hogy jelen szerződésből eredő esetleges vitás kérdéseket elsősorban közös megegyezéssel, békés úton és peren kívül rendezik. Amennyiben a tárgyalások nem vezetnek eredményre, úgy Felek megállapodnak abban, hogy bármely vita eldöntésére, amely jelen szerződésből ered, vagy azzal összefüggésben, annak megszegésével, megszűnésével, érvényességével, vagy értelmezésével kapcsolatban áll, a Felek alávetik magukat a Magyar Kereskedelmi és Iparkamara mellett szervezett Állandó Választott bíróság kizárólagos hatáskörének és illetékességének azzal, hogy a Választott bíróság a saját Eljárási Szabályzata szerint jár el.

Felek jelen szerződést, 4 (négy) eredeti példányban – melyből Feleket 2-2 példány illet meg, mint akaratukkal mindenben megegyezőt, jóváhagyólag aláírják.

|  |  |  |
| --- | --- | --- |
| *Budapest 2017. ………… hónap … nap* |  | *Izmény 2017. ………… hónap … nap* |
|  |  |  |
| **…………………………………………….** |  | **…………………………………………….** |
| Vállalkozó |  | Megbízó |

LUX INVEST 2000 Kft. Pétervásáraváros Megbízó

Képviseli: Pelle Ervin ügyvezető Képviseli: Polgármester

ellenjegyezve:

**Mellékletek**

Jelen szerződés alábbi mellékletei a szerződés elválaszthatatlan részét képezik. A szerződés rendelkezései kizárólag a mellékletekben foglaltakkal összhangban értelmezhetők.

1.sz. melléklet: Kimutatás a közvilágítási eszközökről és berendezésekről

2.sz. melléklet: Megbízói meghatalmazás kiadása megküldött Minta alapján!

3.sz. melléklet: Az ügyfélszolgálat elérhetősége

4. sz. melléklet: A karbantartási és üzemeltetési feladatok részletezése

5. sz. melléklet: Felhatalmazás(ok) azonnali beszedési megbízásra

kiadása Pénzintézeti minta alapján!

6. melléklet: Ajánlat (fizikailag nem kerül csatolásra)

7.sz. melléklet: Háromoldalú megállapodás a ( Pénzintézet – Megbízó – Vállalkozó) felek között

1. **sz.melléklet**

|  |  |  |  |
| --- | --- | --- | --- |
| **Jelenlegi lámpatestek típusa, darabszáma:** | | | **Teljesítmény**  **kW** |
|  | altra 24W- 36W KOMPAKT | 265 db | **kW** |
|  | gázkisüléses lpt 70-100-150-250 W | 117 db |  |
|  | **Összesen:** | 382 db | **kW** |

A számlázás alapja**: 25,113 kW MEGLÉVŐ / 11,170 kW korszerűsített LED**

Közvilágítási feladatra kapott 2017. évi normatív támogatás összege **5 248 000.-Ft**

1. **sz. melléklet**

MEGHATALMAZÁS

………………… település Megbízóa képviseletében ……………………………. polgármester meghatalmazom az ……………………………..Adószám:………………………, hogy az Megbízó nevében a helyi illetékes Hatóságoknál a nevünkben közvilágítás korszerűsítéssel, üzemeltetéssel kapcsolatos ügyekben eljárjon.

Jelen meghatalmazás nem jogosítja fel a Meghatalmazottat, hogy az Megbízó nevében kötelezettséget vállaljon.

|  |  |  |
| --- | --- | --- |
| *Budapest 2017. ………… hónap … nap* |  | *Pétervására 2017. ………… hónap … nap* |
|  |  |  |
| **…………………………………………….** |  | **…………………………………………….** |
| VÁLLALKOZÓ |  | Megbízó |

**3. sz. melléklet: Ügyfélszolgálat**

Név:

Telefonszám:

Faxszám:

E-mail cím:

Online hibabejelentő:

**4. sz melléklet: Karbantartási és üzemeltetési feladatok részletezése**

**Hibajavítás**

A meghibásodott (nem működő) közvilágítást Vállalkozó köteles mielőbb, de legkésőbb a saját hibafelderítésétől, vagy hatósági, illetőleg harmadik fél (pl. lakosság) részéről történő bejelentéstől számított:

kijelölt gyalogos-átkelőhelyen, valamint a közlekedési hatóság és Vállalkozó által közösen kijelölt nagy forgalmú csomópontokon fellépő hiba esetén, 48 órán belül, egyéb helyen fellépő, közvetlen baleset- vagy életveszéllyel nem fenyegető hiba esetén, 14 napon belül, illetőleg a jegyzővel egyeztetett városlátogatások alkalmával kijavítani, és üzemképessé tenni, míg a közvetlen baleset- vagy életveszély megelőzése, elhárítása érdekében szükséges hibajavításokat azonnali megkezdeni.

Ha nagyobb üzemzavar jellegű meghibásodás (pl. földkábel hiba) miatt a meghatározott határidő nem tartható, Vállalkozó ezt köteles haladéktalanul írásban közölni a jegyzővel, valamint a közút kezelőjével és az illetékes közlekedésbiztonsági és közbiztonsági szervekkel.

**Kárelhárítási munkák**

Kár esetén Vállalkozó köteles káreseti jegyzőkönyvet felvenni, és azt az Megbízónak megküldeni. Az Megbízó közigazgatási területén található aktív elemekben bekövetkezett vagyoni károkozás esetén rendőrségi feljelentést az Megbízónak kell megtennie.

Harmadik fél által okozott rongálás, vagy természeti kár esetén Megbízó kötelezettsége megrendelni saját költségén a hibaelhárítást.

**5. sz. melléklet**

**Felhatalmazó levél**

beszedési megbízás …………………. Bank által vezetett bankszámla terhére történő benyújtására

Alulírott(ak) a Számlatulajdonos képviseletében ezúton megbízzuk a(z) ………………………. (továbbiakban: **Bank**), hogy a Számlatulajdonos alább megjelölt bankszámlájának terhére az alább megnevezett Kedvezményezett által benyújtott beszedési megbízásokat a következőkben foglalt feltételekkel teljesítse:

|  |  |
| --- | --- |
| Számlatulajdonos (fizető fél) megnevezése: |  |
| A Számlatulajdonos felhatalmazással érintett bankszámlájának (fizetési számla) pénzforgalmi jelzőszáma(i): |  |
| Kedvezményezett neve: |  |
| Kedvezményezett bankszámlájának (fizetési számla) pénzforgalmi jelzőszáma: |  |
| A Számlatulajdonos felhatalmazásának időtartama (lejárata): |  |

A Kedvezményezett beszedési megbízásához nem kell okiratot csatolni.

További feltételek:

a) fedezethiány esetén a sorbaállítás időtartama: a hatósági átutalás és átutalási végzés sorba állítására a mindenkor hatályos jogszabály által előírt maximum határidő, amely a felhatalmazó levél aláírásakor 35 nap.

b) a felhatalmazás csak a Kedvezményezett írásbeli hozzájárulásával vonható vissza.

Kelt, …………………….., 2017. ………………………………….

………..……………………………………………..

……. Megbízó

Az azonnali beszedési megbízás benyújtására vonatkozó felhatalmazást tudomásul vettük, azt nyilvántartásunkba bevezettük és az abban foglaltaknak eleget teszünk.

Kelt: ......................................, 2017. ............................

...........................................................................

számlavezető bank

(cégszerű aláírás)

**6. sz. melléklet**

Vállalkozó ajánlata

(fizikailag nem kerül csatolásra)

**7.. sz. melléklet**

Háromoldalú megállapodás a ( Pénzintézet – Megbízó – Vállalkozó) felek között

Pénzintézeti előírás és kérés esetén készülhet el!

A PROJEKT MEGVALÓSÍTÁSA ELŐTT, SZEMÉLYES TÁRGYALÁSOKRA MEGKÜLDJÜK A MINTA MEGÁLLAPODÁST.

Budapest, 2017.04. 18.



LUX INVEST 2000 Kft.

Ügyvezető Igazgató

1. [↑](#footnote-ref-2)